પાટીદાર નેતા હાર્દિક પટેલે ભાજપ વિરુદ્ધ પોતાનો અવાજ બુલંદ કરી દીધો છે. જો કે આજના મતદાનમાં હાર્દિકની પણ પરીક્ષા થવા જઈ રહી છે. જ્યાંથી અનામત આંદોલનની મોટાપાયે શરૂઆત થઈ હતી અને પાટીદારોનો ગઢ મનાય છે, તેવા મહેસાણામાં પણ ભાજપના કદાવર નેતા અને નાયબ મુખ્યમંત્રી નીતિન પટેલ ચૂંટણી લડી રહ્યા છે. જો કે હાર્દિક પટેલ અને નીતિન પટેલ એમ બંનેની સામે પોતપોતાના સમાજના લોકોને પક્ષમાં રાખવાનો પડકાર છે.